Komisjoni määrus (EÜ) nr 316/2003,

19. veebruar 2003,

ühe söödalisandi kasutamise alalise lubamise kohta ja juba loa saanud söödalisandi uue kasutusviisi ajutise lubamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ, [1] viimati muudetud komisjoni direktiiviga 2003/7/EÜ, [2] eeskätt selle artikleid 3, 9d ja 9e,

ning arvestades järgmist:

(1) Direktiivi 70/524/EMÜ artikli 9d lõikes 1 on sätestatud, et kõnealuse direktiivi C lisa II osas käsitletud söödalisandite kasutamist võib lubada ajalise piiranguta, kui on täidetud artikli 3 lõike a tingimused.

(2) Tootmisega tegelev äriühing on esitanud uusi andmeid, et saada tähtajatu luba käesolevas määruses nimetatud mikroorganismipreparaadile.

(3) Kõnealuse mikroorganismipreparaadi kohta esitatud loataotluse hindamine on näidanud, et kõik direktiivis 70/524/EMÜ sätestatud loa saamise tingimused on täidetud.

(4) Kõnealuse mikroorganismipreparaadi kasutamiseks võib seega anda tähtajatu loa.

(5) Direktiivis 70/524/EMÜ on sätestatud, et juba loa saanud söödalisandi uue kasutusviisi jaoks on vaja ühenduse luba.

(6) Direktiiviga 70/524/EMÜ on ette nähtud, et uut söödalisandit või juba loa saanud söödalisandi uut kasutusviisi võib ajutiselt lubada, kui kõnealuses direktiivis sätestatud tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse artikli 2 punktis a osutatud viisil. Selliseid ajutisi lubasid antakse kõnealuse direktiivi C lisa II osas osutatud lisandite puhul kuni neljaks aastaks.

(7) Tootmisega tegelev äriühing on esitanud uusi andmeid, et laiendada käesolevas määruses nimetatud ensüümpreparaadi luba.

(8) Kõnealuse ensüümpreparaadi uue kasutusviisi kohta esitatud loataotluse hindamine on näidanud, et direktiivis 70/524/EMÜ sätestatud ajutise loa saamise tingimused on täidetud.

(9) Kõnealuse ensüümpreparaadi kasutamist tuleks seega ajutiselt lubada nelja aasta jooksul.

(10) Taotluse hindamine on näidanud, et töötajate kaitsmiseks lisades loetletud söödalisanditega kokkupuutumise eest on vajalikud teatavad meetmed. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [3] kohaldamisega.

(11) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Mikroorganismide rühma kuuluvat käesoleva määruse I lisas nimetatud valmistist võib kõnealuses lisas ettenähtud tingimustel lubada kasutada loomasöötades söödalisandina.

Artikkel 2

Ensüümide rühma kuuluvat käesoleva määruse II lisas nimetatud valmistist võib kõnealuses lisas ettenähtud tingimustel lubada ajutiselt kasutada loomasöötades söödalisandina.

Artikkel 3

Käesolev määrus jõustub kolmandal päeval pärast selle avaldamist Euroopa Liidu Teatajas.

Seda kohaldatakse alates 1. märtsist 2003.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 19. veebruar 2003

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 22, 25.1.2003, lk 28.

[3] EÜT L 183, 29.6.1989, lk 1.

--------------------------------------------------

I LISA

"Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted | Loa kehtivusaja lõpp |

CFU/kg täissöödas | CFU/kg täissöödas |

Mikroorganismid

E 1702 | Saccharomyces cerevisiae NCYC Sc 47 | Saccharomyces cerevisiae valmistis, mis sisaldab vähemalt 5 × 109 CFU/g söödalisandit | Nuumveised | - | 4 × 109 | 8 × 109 | Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus Märgitakse kasutamisjuhendisse: "Saccharomyces cerevisiae kogus päevaratsioonis ei tohi ületada 2,5 × 109 CFU 100 kg kehakaalu kohta ja 0,5 × 1010 iga järgmise 100 kg kehakaalu kohta." | Tähtajatu" |

--------------------------------------------------

II LISA

"Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimum- sisaldus | Maksimum- sisaldus | Muud sätted | Loa kehtivusaja lõpp |

Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta |

Ensüümid

24 | Endo-1,4-beeta-ksülanaas EC 3.2.1.8Endo-1,3(4)-beeta-glükanaas EC 3.2.1.6 | Aspergillus niger'ist (CNCM I-1517) toodetud endo-1,4-beeta-ksülanaasi ja endo-1,3(4)-beeta-glükanaasi valmistis minimaalse aktiivsusega: 28000 QXU/g 140000 QGU/g | Broilerkalkunid | - | 280 QXU 1400 QGU | 840 QXU 4200 QGU | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslik doos ühe kilogrammi täissööda kohta:560 QXU2800 QGU.3.Kasutamiseks mitte-tärklise päritolu polüsahha-riididerikkas (peamiselt arabiinoksülaanid ja beeta-glükaanid) jõusöödas, nt sellises, mis sisaldab üle 20 % nisu ja/või otra. | 28.2.2007 |

--------------------------------------------------